b'\n_START_ARTICLE_\nIlluminaadid\n_START_SECTION_\nAmeerika Illuminaatide \xc3\x9ching\n_START_PARAGRAPH_\nAmeerika Illuminaatide \xc3\x9ching kujutas endast l\xc3\xb5henenud mormoonide sala\xc3\xbchingut, kes laenas Weishaupti ordu nime, omamata selget ettekujutust traditsioonist, millele ta pretendeeris. Ordu asutas umbes 1850. aasta paiku James G. Strang. Tavalisel mormooni moel v\xc3\xb5tsid nad vaid mehi vastu, kuigi oli Lepinguks (Covenant) nimetatav abiorganisatsioon, mis v\xc3\xb5ttis vastu m\xc3\xb5lemast soost isikuid. Peaordust ei ole palju teada, aga Leping v\xc3\xb5ttis lihaselise ehk s\xc3\xb5jalise mormonismi n\xc3\xa4o ning andis vande kaitsta kirikut kuni verevalamiseni v\xc3\xa4lja._NEWLINE_Strang oli innukas pol\xc3\xbcgaamia pooldaja ja ilmselt naiste alusp\xc3\xbckste imetleja; \xc3\xbcks tema j\xc3\xa4rgija, keda oli avalikult piitsutatud, kuna ta keeldus sundimast oma naist sellist riietuseset kandma, tulistas ja tappis ta. Tema surma j\xc3\xa4rel h\xc3\xa4vitasid kalurid, kes elasid Koprasaarel Michigani j\xc3\xa4rve p\xc3\xb5hjaosas, palvemaja (m\xc3\xb5lema organisatsiooni peakorteri) ja j\xc3\xa4relej\xc3\xa4\xc3\xa4nud poolehoidjad l\xc3\xa4ksid laiali.'